
[bookmark: title][bookmark: Etoiles]Kapitalo reikalavimų reglamento daliniai pakeitimai, susiję su vertybinių popierių įsigijimo finansavimo sandoriais pagal grynojo pastovaus finansavimo rodiklį 

[bookmark: Sujet][bookmark: References]2025 m. gegužės 22 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos reglamento, kuriuo dėl kredito įstaigoms taikomų prudencinių reikalavimų, susijusių su vertybinių popierių įsigijimo finansavimo sandoriams pagal grynojo pastovaus finansavimo rodiklį taikomais reikalavimais, iš dalies keičiamas Reglamentas (ES) Nr. 575/2013 (COM(2025)0146 – C10-0059/2025 – 2025/0077(COD))
(Įprasta teisėkūros procedūra: pirmasis svarstymas)
[bookmark: TextBodyBegin]Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2025)0146),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir į 114 straipsnį, pagal kuriuos Komisija pateikė pasiūlymą Parlamentui (C10‑0059/2025),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į 2025 m. gegužės 2 d. Europos Centrinio Banko nuomonę[footnoteRef:1], [1: 	Dar nepaskelbta Oficialiajame leidinyje.] 

–	atsižvelgdamas į 2025 m. balandžio 29 d. Europos ekonomikos ir socialinių reikalų komiteto nuomonę[footnoteRef:2], [2: 	Dar nepaskelbta Oficialiajame leidinyje.] 

–	atsižvelgdamas į Darbo tvarkos taisyklių 60 ir 170 straipsnius,
1.	priima per pirmąjį svarstymą toliau pateiktą poziciją;
2.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
3.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

Europos Parlamento pozicija, priimta 2025 m. gegužės 22 d. per pirmąjį svarstymą, siekiant priimti Europos Parlamento ir Tarybos reglamentą (ES) 2025/..., kuriuo iš dalies keičiamas Reglamentas (ES) Nr. 575/2013, kiek tai susiję su vertybinių popierių įsigijimo finansavimo sandoriams pagal grynojo pastovaus finansavimo rodiklį taikomais reikalavimais 
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2025/1215.)

